open-index/open-wikipedia-markdown huggingface dataset:
பன்னாட்டு ஒலிப்பியல் அரிச்சுவடி

thumb|left|பன்னாட்டு ஒலிப்பியல் அரிச்சுவடி- 2015.(The International Phonetic Alphabet (revised to 2015))
**பன்னாட்டு ஒலிப்பியல் அரிச்சுவடி** (*International Phonetic Alphabet*) உலகில் பேசப்படும் மொழிகளின் பலுக்கல்களை (ஒலிப்புகளை) ஒரு சீர் முறையின்கீழ் எழுதுவதற்காக இலத்தீன் அரிச்சுவடியை மையமாகக் கொண்டு பன்னாட்டு ஒலிப்பியல் குழுமத்தால் ஆக்கப்பட்ட முறைமை ஆகும். பன்னாட்டு ஒலிப்பியல் அரிச்சுவடி அந்நிய மொழி கற்கும் மாணவர்கள், அதை கற்பிக்கும் ஆசிரியர்கள், மொழியியலாளர்கள், பேச்சுப் பயிற்சி அளிப்பவர்கள், பாடகர்கள், நடிகர்கள், மொழி பெயர்ப்பாளர்கள், அகரமுதலி ஆக்கர்கள் போன்றோரால் பயன்படுத்தப்படுகிறது.

பன்னாட்டு ஒலிப்பியல் அரிச்சுவடி, பேசும் போது சொல் ஒலிப்பில் தோன்றும் ஏற்ற இறக்கம், நிறுத்தலிடங்கள் போன்ற மாற்றங்களை காட்டுவதற்கு மட்டுமே பயன்படுத்தப்படுகிறது. பேசும் போது இருக்கவேண்டிய பற்களின் நிலை, நாவின் நிலை போன்றவற்றைக் குறிக்க பன்னாட்டு ஒலிப்பியல் அரிச்சுவடி நீட்சிகள் பயன்படுத்தப்படுகின்றன.

2007 ஆண்டின்படி 107 எழுத்துக்களும் 56 குறியீடுகளும் பன்னாட்டு ஒலிப்பியல் அரிச்சுவடியில் காணப்படுகின்றன. எழுத்துக்களின் இணைப்போ அல்லது நீக்கமோ பன்னாட்டு ஒலிப்பியல் குழுமத்தால் மேற்கொள்ளப்படுகிறது.

## மேற்கோள்கள்


பகுப்பு:எழுத்து முறைகள்
1498

**1498** (**[[ரோம எண்ணுருக்கள்|MCDXCVIII]]**) பழைய ஜூலியன் நாட்காட்டியில் ஒரு திங்கட்கிழமையில் ஆரம்பமான ஒரு சாதாரண ஆண்டு ஆகும்.

## நிகழ்வுகள்
* ஜனவரி 25 - போர்த்துக்கீச நாடுகாண்பயணி வாஸ்கோ ட காமா தென்கிழக்கு ஆபிரிக்காவை அடைந்தார்.
* மே 17 - போர்த்துக்கீச நாடுகாண்பயணி வாஸ்கோ ட காமா இந்தியாவின் கோழிக்கோடு நகரை அடைந்தார்.
* மே 23 - பாப்பரசரைக் குறை கூறியதற்காக புளோரன்ஸ் மன்னன் கிரலாமோ சவொனரோலா தூக்கிலிடப்பட்டான்.
* ஜூலை 31 - திரினிடாட் தீவை கொலம்பஸ் கண்டுபிடித்தார்.

## நாள் அறியப்படாதவை
* கொலம்பஸ் தென்னமெரிக்காவை அடைந்தார்.
* போர்த்துக்கீசர் தான்சானியா, மற்றும் கென்யாவை அடைந்தார்.
* போர்த்துக்கீசர் இந்தோனீசியாவின் மலாக்காவை அடைந்தனர்.

## பிறப்புகள்

## இறப்புகள்

## 1498 நாற்காட்டி

## மேற்கோள்கள்

*
பம்பாய் இயற்கை வரலாற்று சங்கம்

thumb|பம்பாய் இயற்கை வரலாற்றுச் சங்கத்தின் தலைமையிடம்.
**பம்பாய் இயற்கை வரலாற்று சங்கம்** 1883 ஆம் ஆண்டு தொடங்கப்பட ஓர் அரசு சாரா அமைப்பாகும்.
பறவைகள் மற்றும் விலங்குகள் மீது இயற்கை ஆர்வம் கொண்ட தொழில்முறை சாராத ஆறு ஆங்கிலேயர்களும், இரண்டு இந்தியர்களும் செப்பம்பர் 15,1883 இல் விக்டோரியா அருங்காட்சியகத்தில் கூடி உருவாக்கிய சங்கம் இதுவாகும்.

## நோக்கம்
இந்தியாவில் காணப்படும் உயிரினங்களின் வரலாற்றை சேகரித்தல், அவ்வுயிரினங்களைப் பிடித்து அதை ஆராய்தல் அவற்றை அறிவியல் முறையில் வகைப்படுத்துதல், உயிரினங்களை பாதுகாத்தல் கள ஆய்வு மேற்கொள்ளல் என இவ்வகையில் இயங்க ஆரம்பித்தனர்.

## அருங்காட்சியகம்
இங்கு பாடம் செய்யப்பட்டு பாதுகாக்கப்பட்டிருக்கும் உயிரினங்களின் எண்ணிக்கை 1,20,000க்கும் மேல் ஆசியாவிலேயே மிகப்பெரிய தொகுப்பு இது. பாலூட்டிகள் 20,000, பறவைகள், 29,000, பறவை முட்டைகள் 5,400, இருவாழிகளும், ஊர்வனவும் 8,500, பூச்சிகள் 50,000 ஆகும்.
## மேற்கோள்கள்

## வெளி இணைப்புகள்
* சங்கத்தின் வலைத்தளம்

பகுப்பு:மும்பை
பகுப்பு:இந்தியாவில் உள்ள அரசு சார்பற்ற அமைப்புகள்
பகுப்பு:பறவையியல்
கபி குஷி கபி கம்

**கபி குஷி கபி கம்** என்பது 2001 ஆம் ஆண்டில் வெளிவந்த இந்திய குடும்ப நாடகத் திரைப்படம் ஆகும். கரண் ஜோஹரின் எழுத்திலும் இயக்கத்திலும் யஷ் ஜோஹரின் தயாரிப்பிலும் வெளிவந்தது. இத்திரைப்படத்தில் அமிதாப் பச்சன், ஜெயா பச்சன், சாருக்கான், கஜோல், கிருத்திக் ரோஷன் மற்றும் கரீனா கபூர் ஆகியோர் நடித்துள்ளனர். ராணி முகர்ஜி கௌரவ வேடத்தில் தோன்றியுள்ளார். ஜடின் லலீத், சந்தேஷ் சாண்டல்யா மற்றும் ஆதேஷ் ஶ்ரீவாஸ்தவா ஆகியோரின் இசையமைத்துள்ளனர். சமீர் மற்றும் அனில் பாண்டே பாடல் வரிகளை எழுதியுள்ளனர். இந்தத் திரைப்படம் இந்திய குடும்பமொன்றின் கதையைச் சித்தரிக்கின்றது.

## தயாரிப்பும் வெளியீடும்
1998 ஆம் ஆண்டில் கரண் ஜோகரின் முதல் படமான குச் குச் ஹோதா ஹை வெளியான உடனேயே இந்த படத்தின் பணிகள் ஆரம்பமாகின. 2000 ஆம் ஆண்டில் அக்டோபர் 16 இல் முதன்மை புகைப்படம் எடுத்தல் ஆரம்பமாகியது. முதன்மை புகைப்படம் எடுத்தல் மும்பையில் தொடங்கி லண்டன், எகிப்து ஆகிய இடங்களில் நடைப்பெற்றது. 2001 ஆம் ஆண்டில் தீபாவளி தினத்தன்று வெளியிட திட்டமிடப்பட்ட இந்தப்படம் 2001 ஆம் ஆண்டில் திசம்பர் 14 அன்று இந்தியா, ஐக்கிய இராச்சியம், மற்றும் வட அமெரிக்காவில் வெளியிடப்பட்டது. 2003 ஆம் ஆண்டில் செருமனியில் நாடக வெளியீடு வழங்கப்பட்ட முதல் இந்திய திரைப்படம் இதுவாகும். திரைப்படம் வெளியானதும் திரைப்பட விமர்சகர்களிடமிருந்து கலவையான விமர்சனங்களை பெற்றது.

இந்தத் திரைப்படம் 400 மில்லியன் டாலர் (5.8 மில்லியன் அமெரிக்க டாலர்) செலவில் தயாரிக்கப்பட்டது. உள்நாட்டிலும் சர்வதேச அளவிலும் பாரிய வணிக வெற்றியை சந்தித்தது. உலகளாவிய அளவில் மொத்தம் 1.36 பில்லியன் டாலர் ( 29 மில்லியன் டாலர் ) வசூலைப் பெற்றது. இந்தியாவுக்கு வெளியே அதிக வசூல்பெற்ற இந்திய திரைப்படமாக திகழ்ந்தது. 2006 ஆம் ஆண்டில் கரன் ஜோகரின் கபி அல்வடா நா கெஹ்னா திரைப்படம் வெளியிடப்பட்டு இதன் சாதனையை முறியடித்தது. கபி குஷி கபி கம் திரைப்படம் ஐந்து பிலிம்பேர் விருதுகள் உட்பட பல விருதுகளை வென்றது*.*

## விருதுகள்
கபி குஷி கபி கம் திரைப்படம் 47 வது பிலிம்பேர் விருதுகளில் 15 பரிந்துரைகளைப் பெற்றது. இறுதியில் ஐந்து விருதுகளை வென்றது. மேலும் சர்வதேச இந்திய திரைப்பட அகாதமி விருதுகளிலும் (IIFA), சினி விருதுகளிலும், திரை விருதுகளிலும் பல விருதுகளை வென்றது. 13வது ஆண்டு வலென்சியன்ஸ் சர்வதேச திரைப்பட விழாவில் ஐந்து விருதுகளை வென்றது அதில் கஜோல் சிறந்த நடிகைக்கான விருதையும் வென்றார்.

## பிற ஊடகங்களில்
படத்தின் வெளியீட்டிற்கு முன்னர், படத்தின் இசை உரிமைகள், வெளிநாட்டு விநியோக உரிமைகள் மற்றும் ஒளிபரப்பு உரிமைகள் 350 மில்லியன் டாலர்களுக்கு (42 7.42 மில்லியன் ) விற்கப்பட்டதாக கூறப்படுகிறது. திரைப்படத்தின் வெளிநாட்டு உரிமைகள் சோனிக்கு விற்கப்பட்டது. வெளிநாட்டு உரிமைகளுக்காக 250 மில்லியன் டாலர்களும் இதிலடங்கும் என்று கூறப்பட்டது. படப்பிடிப்பு மற்றும் தயாரிப்பின் போது தி மேக்கிங் ஆஃப் கபி குஷி கபி காம் என்ற புத்தகத்தை நிரஞ்சன் ஐயங்கார் எழுதினார். படத்தின் தயாரிப்பின் போதான 18 மாத காலப்பகுதியில் ஐயங்கார் சேகரித்த தயாரிப்பாளர், இயக்குநர், ஒளிப்பதிவாளர், கலை இயக்குநர், நடிகர்கள் ஆகியோரின் நேர்காணல்கள் இதில் இடம்பெற்றுள்ளன. படத்தின் திரையரங்கு வெளியீட்டிற்கு சில நாட்களுக்கு முன்னர் இந்த புத்தகம் வெளியிடப்பட்டது. இந்த திரைப்படத்தின் 2010 ஆம் ஆண்டில் ப்ளு ரே வடிவ இறுவட்டு  வெளியிடப்பட்டது.

பகுப்பு:2001 திரைப்படங்கள்‎
சிறிநகர்

**ஸ்ரீநகர்** (காஷ்மீரி: سِری نَگَر, , Srinagar) இந்தியாவின் ஒன்றியப் பகுதிகளில் ஒன்றான ஜம்மு காஷ்மீரின் கோடை காலத் தலைநகராகும். இது காஷ்மீர் பள்ளத்தாக்கில், ஸ்ரீநகர் மாவட்டத்தில், ஜீலம் ஆற்றின் கரையிலுள்ளது. இங்குள்ள தால் ஏரியும், சிகாரா எனும் படகு வீடுகளும் புகழ் பெற்றவை. இவ்வூர் காஷ்மீர் கைவினைப் பொருட்களுக்கும், உலர் பழங்களுக்கும் பெயர்பெற்றது. தால் ஏரிக்கரை அருகில் உள்ள சங்கராச்சாரியார் மலை மீது சங்கராச்சாரியார் கோயில் உள்ளது. 

## போக்குவரத்து
### இருப்புப் பாதை

ஜம்மு-பாரமுல்லா இருப்புப் பாதை, ஸ்ரீநகருடன், பாரமுல்லா, அனந்தநாக், பனிஹால், காசிகுண்ட், அனந்தநாக், ஜம்மு நகரங்களை இணைக்கிறது. 

### வானூர்தி நிலையம்
ஸ்ரீநகர் வானூர்தி நிலையம் புதுதில்லி, லே, மும்பை, சண்டிகர், ஜம்மு போன்ற  முக்கிய நகரங்களுடன் இணைக்கிறது.

### சாலைகள்
ஜம்மு - லே தேசிய நெடுஞ்சாலை ஸ்ரீநகருடன் இணைக்கிறது.

## மக்கள்தொகை பரம்பல்
2011-ஆம் ஆண்டு மக்கள்தொகை கணக்கெடுப்பின் படி, ஸ்ரீநகர் மாநகராட்சியின் மொத்த மக்கள்தொகை  11,80,570 ஆகும்.அதில் ஆண்கள் 6,18,790, பெண்கள் 561,780 ஆகவுள்ளனர். சராசரி எழுத்தறிவு 75.87% ஆகவுள்ளது.  இங்கு இசுலாமியர்கள் 95.97%, இந்துக்கள் 2.75%, சீக்கியர்கள் 0.92%, கிறித்தவர்கள் 0.21% ஆகவும் மற்றவர்கள் 0.16% ஆகவுள்ளனர்.

## மேலும் காண்க
* காசுமீர் பிரச்சினை
* ஸ்ரீநகர், புறநகர்
* காசுமீர சைவம்
* கரண் நகர்

## மேற்கோள்கள்


## வெளி இணைப்புகள்

* Srinagar district administration
* Official website of Jammu and Kashmir 
* Delhi to Srinagar train 

பகுப்பு:இந்திய மாநிலங்களின் தலைநகரங்கள்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:சம்மு காசுமீரிலுள்ள மாநகரங்கள்
பகுப்பு:சிறீநகர் மாவட்டம்
பகுப்பு:ஜம்மு காஷ்மீரில் சுற்றுலா
தசாவதாரம்

**தசாவதாரம்** என்பது பின்வருவனவற்றைக் குறிக்கலாம்:

*தசாவதாரம், விஷ்ணுவின் அவதாரங்கள்

;திரைப்படங்கள்
*தசாவதாரம் (1934 திரைப்படம்)
*தசாவதாரம் (1976 திரைப்படம்)
*தசாவதாரம் (2008 திரைப்படம்)

;கோயில்
* தசாவதாரக் கோயில்
புனித எலன்சு மலை

[thumb|right|300px| [1980 இல் வெடிப்புக்கு முன்னர் சென் ஹெலன்ஸ் மலை. மலையின் வட பகுதியின் பெரும் பகுதிகள் இவ்வெடிப்பில் அழிந்தன.]]
**புனித எலன்சு மலை** அல்லது **சென் ஹெலன்ஸ் மலை** (*Mount St. Helens*) என்பது ஐக்கிய அமெரிக்காவில் வாஷிங்டனில் அமைந்துள்ள ஒரு தீவிர எரிமலையாகும். இது சியாட்டில் நகரில் இருந்து 96 மைல்கள் (154&nbsp;கி.மீ.) தெற்கேயும், போர்ட்லாந்தில் இருந்து 53 மைல்கள் (85&nbsp;கி.மீ.) வடகிழக்கேயும் அமைந்துள்ளது.

சென் ஹெலன்ஸ் மலை மே 18, 1980 இல் வெடித்த நிகழ்வு அமெரிக்காவின் வரலாற்றில் மிகவும் அழிவை ஏற்படுத்திய ஒரு நிகழ்வாகக் கருதப்படுகிறது. மொத்தம் 57 பேர் கொல்லப்பட்டனர்; 250 வீடுகள், 47 பாலங்கள், 15 மைல் (24&nbsp;கி.மீ.) தூர தொடருந்து வழிகள், 185 மைல் (300&nbsp;கி.மீ.) தூர நெடுஞ்சாலைகள் சேதமடைந்தன.

## மேற்கோள்கள்

## வெளி இணைப்புகள்
* சென். ஹெலன்ஸ் மலை 

பகுப்பு:அமெரிக்க எரிமலைகள்
பகுப்பு:அமெரிக்க மலைகள்
பகுப்பு:வட அமெரிக்க மலைகள்
அப்துல் காதர் சாகுல் அமீட்

**அப்துல் காதர் சாகுல் அமீட்** (பொதுவாக **ஏ. சி. எஸ். ஹமீட்**, *Abdul Cader Shahul Hameed*, ஏப்ரல் 10, 1927 - செப்டம்பர் 3, 1999) இலங்கையின் அரசியல்வாதியும், முனாள் அமைச்சரும் ஆவார்.

## வாழ்க்கைச் சுருக்கம்
இலங்கையின் மத்திய மாகாணத்தில் அக்குரணையைப் பிறப்பிடமாகக் கொண்ட அமீட் ஒரு இசுலாமியராவார்.

## அரசியலில்
கண்டி புனித அந்தோனியார் கல்லூரியில் கல்வி கற்ற சாகுல் அமீது மாத்தளை வின்ட்சர் கல்லூரியில் ஒரு ஆசிரியராக தனது வாழ்க்கையை ஆரம்பித்த போதிலும் 1960களின் ஆரம்பத்தில் அரசியலில் நுழைந்தார். சிறந்த எழுத்தாளராகவும், இலக்கியவாதியாகவும் பிற்காலத்தில் திகழ்ந்தார். தமிழ், ஆங்கிலம், சிங்களம் என மும்மொழிகளிலும் சரளமாகப் பேசுவதில் வல்லவர். 17 ஆண்டு காலமாக நாடாளுமன்ற உறுப்பினராக இருந்த போது தேசிய ரீதியிலும் சர்வதேச மட்டத்திலும் பல பங்களிப்புகளை செய்துள்ளார்.

1977 ஆம் ஆண்டு ஐக்கிய தேசியக் கட்சி இலங்கைப் பொதுத்தேர்தலை வெற்றி பெற்றதைத் தொடர்ந்து கட்சியில் முக்கிய உறுப்பினராக செயற்பட்டார். 1978 முதல் 1989 ஆண்டு வரை இலங்கை வெளிநாட்டமைச்சராகவும் 1989 முதல் 1993 வரை கல்வி அமைச்சராகவும் செயலாற்றினார். 1989 ஆம் ஆண்டு நடைபெற்ற விடுதலைப் புலிகளுடனாக பேச்சுக்களின் போது அரச தரப்பிற்கு தலைமைத் தாங்கினார்.

இவர் 1999 செப்டம்பர் 3 ஆம் நாள் கொழும்பில் காலமானார்.

## மேற்கோள்கள்

## வெளி இணைப்புகள்
*சாணக்கியம் மிகுந்த சமாதானத் தூதுவர், தினகரன், ஏப்ரல் 10, 2011

 
 

 
 

பகுப்பு:1927 பிறப்புகள்
பகுப்பு:1999 இறப்புகள்
பகுப்பு:இலங்கையின் வெளியுறவுத்துறை அமைச்சர்கள்
பகுப்பு:இலங்கை முசுலிம் அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் நீதி அமைச்சர்கள்
பகுப்பு:இலங்கை அமைச்சர்கள்
பகுப்பு:கண்டி மாவட்ட நபர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
ரஞ்சன் விஜேரத்ன

ஜெனரல் **ரன்ஜன் விஜேரத்ன** (ஏப்ரல் 4, 1931 - மார்ச் 2, 1991) இலங்கையின் அரசுத்தலைவராக இருந்த ரணசிங்க பிரேமதாசாவின் அமைச்சரவையில் 1989 முதல் 1991 வரை வெளிநாட்டமைச்சராகவும், பாதுகாப்பு பிரதி அமைச்சராகவும் பெருந்தோட்டத்துறை அமைச்சராகவும் இருந்தவர்.

## தொடக்க வாழ்க்கை

வல்பொல முதலிகே யோர்ஜ் ஏர்கிலிஸ் விஜேரத்னவுக்கும் ரொசலிண்ட் மரியா செனாநாயக்கவுக்கும் பிறந்த ரஞ்சன் குருத்தலாவை புனித தோமையார் கல்லூரியில் ஆரம்பக் கல்வியையும் கல்கிசை புனித தோமையார் கல்லூரியில் மேல்நிலைப் பள்ளியையும் மேற்கொண்டார். பின்னர் பெருந்தோட்டத்துறையில் அதிகாரியாக இணைந்து பணியாற்றினார். 1978 ஆம் அண்டு விவசாயத்துறை ஆராய்ச்சி அபிவிருத்தி அமைச்சின் செயலாளராக நியமிக்கப்பட்டார். பெருந்தோட்டத்துறைக்குப் பாதுகாப்பை வழங்கும் நோக்கில் அமைக்கப்பட்ட இலங்கை நீள் துப்பாக்கி படையின் லுதினன் கேர்னலாக நியமிக்கப்பட்டார்.

## அரசியல் வாழ்க்கை
1988 ஆம் ஆண்டுஐக்கிய தேசியக் கட்சியின் அவைத்தலைவராக நியமிக்கப்பட்டதை தொடர்ந்து தனது அரச பணிகள் அனைத்திலிருந்தும் விலகினார். பின்னர் அக்கட்சியின் பொதுச்செயலாளராக பணியாற்றினார். 1989 ஆம் ஆண்டு பொதுத்தேர்தலில் வெற்றி பெற்று நாடாளுமன்றம் சென்று பாதுகாப்புப் பிரதி அமைச்சராகப் பணியாற்றினார்.

## இறப்பு
1991 மார்ச் 2 ஆம் நாள் யாழ்ப்பாண மாவட்டம், அராலியில் விடுதலைப் புலிகள் அமைப்பினர் நடத்திய தூர இருந்து இயக்கும் ஊர்தி வெடிகுண்டின் மூலம் கொலை செய்யப்பட்டார். இதன் போது 13 பொதுமக்கள், 5 அமைச்சு பாதுகாப்பு ஊழியர்கள், அமைச்சர் உட்பட 19 பேர் கொல்லப்பட்டனர்.

லுதினன் கேர்னர் ரஞ்சன் விஜேரத்ன இறப்பின் பின்னர் ஜெனரல் பதவிக்கு உயர்த்தப்பட்டார் மேலும் கொத்தலாவலை பாதுகாப்பு பயிலகம் (தற்போது கொத்தலாவலை பாதுகாப்பு பல்கலைக்கழகம்) சட்டத்துறையில் முனைவர் பட்டத்தை வழங்கியது.

## மேற்கோள்கள்

## வெளியிணைப்புகள்
* ரஞ்சன் விஜேரத்ன அமைப்பு 
* ஐக்கிய தேசியக் கட்சி 

 
 

பகுப்பு:இலங்கை அரசியல்வாதிகள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:1931 பிறப்புகள்
பகுப்பு:1991 இறப்புகள்
பகுப்பு:இலங்கையின் வெளியுறவுத்துறை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
ஐராவதி ஆறு

**ஐராவதி ஆறு** (*Ayeyarwady River*) மியான்மாரின் மிக நீளமான ஆறு ஆகும். இது 2170 கி.மீ. (1350 மைல்) நீளம் உடையது. இது மியான்மரின் வட தெற்காக ஓடுகிறது; மிக முதன்மையான வணிக நீர்வழித் தடமாகவும் உள்ளது.

மியான்மாரின் வட உச்சியில் தொடங்கி அதனை கிழக்கு, மேற்காக இரு கூறுகளாக பிரித்து வங்காள விரிகுடாவில் கலக்கிறது. இவ்வாறு வளமையான ஐராவதி கழிமுகத்தை உருவாக்கியுள்ளது.

இது முன்னர் **மண்டலேவுக்கான பாதை** என்று அழைக்கப்பட்டது.

2008 இல் வீசிய நர்கீஸ் புயலால் ஐராவதி கழிமுகம் பெரும் பாதிப்புக்கு உள்ளாகி ஏறத்தாழ 1,00,000 மக்கள் உயிர் இழந்தனர்.

## மேற்கோள்கள்


பகுப்பு:பர்மிய ஆறுகள்‎
இயக்க ஆற்றல்

ஒரு பொருளின் **இயக்க ஆற்றல்** என்பது அப்பொருளின் நகர்ச்சி காரணமாக அதனிடம் இருக்கும் அதிக (எச்சான) ஆற்றலாகும். ஒரு குறிப்பிட்ட நிறையுள்ள பொருளை, அதன் சடநிலையில் இருந்து தற்போதைய வேகத்திற்குச் செலுத்தத் தேவையான வேலையே (பளு) இயக்க ஆற்றல் என்று வழங்கப் படும்.

தனது முடுக்கத்தின் போது அடைந்த ஆற்றலை அதன் வேகம் மாறாதிருக்கும் வரை அப்பொருள் மாறாமல் கொண்டிருக்கும். அதே அளவுள்ள ஆற்றலை நொசிவாகச் (அல்லது எதிராகச்) செலுத்தினால் மட்டுமே அதன் வேகம் மட்டுப்பட்டு அப்பொருள் நிலைக்குத் திரும்பும்.

*முதன்மைக் கட்டுரை:* ஆற்றல்

இயக்க ஆற்றலைச் சரியாகப் புரிந்து கொள்ள சில எடுத்துக்காட்டுக்களைப் பார்ப்போம். ஒரு மிதிவண்டியோட்டி தான் உண்ட உணவின் வேதி ஆற்றலைப் பயன்படுத்தி மிதிவண்டியை மிதித்துச் செல்வதன் மூலம் ஒரு குறிப்பிட்ட வேகத்தில் செல்கிறார். அந்த வேகத்தில் காற்றின் எதிர்த் தடையையும் உராய்வையும் தவிர்க்கத் தேவையானது போக அதிக வேலை செய்யாமலே அதே வேகத்தைத் தொடர்ந்து கொண்டிருக்க முடியும். இங்கு ஆற்றல் இயக்கத்தின் ஆற்றலாக (இயக்க ஆற்றல்) மாற்றப் பட்டிருக்கிறது. ஆனால், இந்த ஆற்றல் மாற்றம் மிகுந்த செயல்திறன் கொண்டதல்ல. பக்கவிளைவாய் மிதிவண்டியோட்டியினுள்ளே வெப்பமும் உண்டாக்கப் பட்டிருக்கும்.

நகரும் மிதிவண்டியினதும், வண்டியோட்டியினதுமான இயக்க ஆற்றலைப் பிற வடிவங்களுக்கும் மாற்ற முடியும். எச்சான வேலை செய்யாமல் ஒரு மலையுச்சியில் ஏறி அதன் உச்சிக்கு வந்தபோது முழுமையாக வண்டி நின்று போனால், அங்கே இயக்க ஆற்றல் புவியீர்ப்பு நிலை ஆற்றலாக மாறியிருக்கும். மீண்டும் மலையுச்சியின் மறுபக்கம் சென்று கீழே செலுத்துவாராயின் நிலை ஆற்றல் மீண்டும் இயக்க ஆற்றலாய் மாறியிருக்கும். ஆற்றலின் ஒரு பகுதி உராய்வின் காரணமாய் வெப்ப ஆற்றலாக மாறி இருக்கும் என்பதால், முந்தைய வேகத்தை அப்படியே பெற இயலாது. அதற்கு இன்னும் கொஞ்சம் வேலை செய்ய வேண்டும். ஆற்றல் அழிந்து போகவில்லை. ஒரு வடிவத்தில் இருந்து இன்னொரு வடிவத்திற்கு மாறி இருக்கிறது. அவ்வளவே. அதேபோல ஓட்டுனர் பிரேக் (தடை) கைக்கொண்டால் அப்போது இயக்க ஆற்றல் முழுவதுமாக உராய்வின் காரணமாக வெப்ப ஆற்றலாய் மாறியிருக்கும்.

## மேற்கோள்கள்

பகுப்பு:ஆற்றல்
டிரோன் பெர்னாண்டோ

**டிரோன் பெர்னாண்டோ** (*Tyronne Fernando*, ஆகத்து 8, 1941 &ndash; பெப்ரவரி 26, 2008) இலங்கையின் அரசியல்வாதியும் 2001 தொடக்கம் 2004 வரை இலங்கை வெளிநாட்டமைச்சருமாவார்.

## தொடக்க வாழ்க்கை
1848 ஆம் ஆண்டு பிரித்தானியருக்கு எதிரான மாத்தளை புரட்சியை வழிநடத்திய தலைவர்களுள் ஒருவரான வீரபுரன் அப்புவின் வழியில் 1941 ஆகஸ்ட் 8 ஆம் நாள் பிறந்தார். கொழும்பு றோயல் கல்லூரியில் தனது கல்வியை முடித்த பர்னாண்டோ ஆக்ஸ்போர்டு பல்கலைக்கழகத்தின் கெபல் கல்லூரியில் அரசறிவியல் துரையில் முதுநிலைப் பட்டத்தைப் பெற்றார். ஆக்ஸ்போர்டு பல்கலைக்கழகத்தின் தொழிலாளர் கழகத்தின் அவைத்தலைவராக தெரிவுச் செய்யப்பட்ட முதல் ஆசியராகவும் பர்னாண்டோ விளங்கினார். பர்னாண்டோ மேலும் இலண்டன் ஊடகவியலாளர் கல்லூடியில் ஊடகவியல் டிப்ளோமாவையும் கொண்டுள்ளார்.

## சட்ட வாழ்க்கை
இங்கிலாந்து, வேல்சின் சட்டத்தரணியாக *கிரே இன்* மூலமாக உள்நுழைந்தார். பின்னர் இலங்கைக்கு திரும்பி முடியின் சட்டத்தரனியாக 10 ஆண்டுகள் வேலைச் செய்தார் பின்னர் அதிபரின் சட்டத்தரணியாக நியமிக்கப்பட்டார்.

## அரசியல் வாழ்க்கை
1974 ஆம் ஆண்டு ஐக்கிய தேசியக் கட்சியில் இணைந்து அரசியலில் பிரவேசித்தார். 1977 ஆம் ஆண்டு மொறட்டுவை தேர்தல் தொகுதியில் வெற்றி பெற்று இலங்கைப் பாராளுமன்றம் சென்றார். ஜூனியஸ் ரிச்சட் ஜயவர்தனா ஆட்சியின் கீழ் உதவி வெளிநாட்டமைச்சராக செயற்பட்டார். 1993 ஆம் ஆண்டு தகவல் தொழில்நுட்ப அமைச்சராக ரணசிங்க பிரேமதாசா ஆட்சியில் செயர்பட்டார். 1991 முதல் 1994 வரை இலங்கை துடுப்பாட்டக் கட்டுப்பாட்டவையின் தலைவராகவும் கடமையாற்றினார்.

2001 ஆம் ஆண்டு ரணில் விக்ரமசிங்க பிரதமாரான போது வெளிநாட்டமைச்சராக நியமிக்கப்பட்டு 2004 ஆம் ஆண்டு வரை பதவியிலிருந்தார். பதவியிலிருநத போது ஐக்கிய நாடுகள் பொதுச்செயலாளர் பதவிக்கும் போட்டியிட்டார்.

2004 ஆம் ஆண்டு பொதுத்தேர்தலின் தோல்விக்குப் பின்னர் ஐக்கிய தேசியக் கட்சியிலிருந்து விழகினார். 2004 டிசம்பர் 8 ஆம் நாள்  சந்திரிகா குமாரதுங்கவினால் இலங்கை கிழக்கு மாகாணத்தின் ஆளுனராக நியமிக்கப்பட்டார். 2006 ஆண்டின் சனவரி மாதம்வரை பதிவியிலிருநதார். 2007 ஆம் ஆண்டு பிரன்சிற்கான இலங்கை தூதுவராக நியமிக்கப்பட்டார்.

2008 பெப்ரவரி 26 ஆம் நாள் கொழும்பு தனியார் வைத்தியசாலையில் காலமானார். இறப்பின் போது அதிபர் மகிந்த ராஜபக்சவின் தலைமை ஆலோசகராக பணியாற்றி வந்தார். இவருக்கு ஒரு மகள் உண்டு.

## மேற்கோள்கள்

## வெளியிணைப்புகள்
*ஆங்கில பத்திரிகையில் காணப்பட்ட இறபறிவிப்பு 

 
 

பகுப்பு:1941 பிறப்புகள்
பகுப்பு:2008 இறப்புகள்
பகுப்பு:இலங்கையின் வெளியுறவுத்துறை அமைச்சர்கள்
பகுப்பு:இலங்கை அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கை வழக்கறிஞர்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:சிங்கள அரசியல்வாதிகள்
பகுப்பு:இலங்கையின் துணை அமைச்சர்கள்
பகுப்பு:இலங்கையின் மாகாண ஆளுநர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
கறுப்புப் பெட்டிச் சோதனை

**கறுப்புப் பெட்டிச் சோதனை** ஆனது மென்பொருட் சோதனையில் ஓர் அங்கம் ஆகும். இவ்வழிமுறையில் சோதனையாளர் சரியான மற்றும் பிழையான உள்ளீடுகளைக் கொடுத்து சரியான வெளியீட்டை மென்பொருளானது தருகின்றதா என்று சோதிக்கப்படும். இச்செய்கையானது மென்பொருட் சோதனையில் எல்லாக் கட்டங்களிலுமே செய்யப்படுவது ஆகும். இச்செயன்முறை மூலம் நடைமுறைப்படுத்தப்படாத வசதிகளை வெளிக்கொண்டுவரக் கூடியதாக இருப்பினும் எல்லா வசதிகளும் சரியாக நடைமுறைப்படுத்தப்பட்டுள்ளதா என உறுதிப்படுத்த இயலாது.

## பயனரின் உள்ளீட்டுச் சோதனை
பயனரின் உள்ளீட்டைச் சோதிப்பதாகும். எடுத்துக்காட்டாக வேண்டிய பொருட்களின் எண்ணிக்கையை 4.78, -7.99 என்றே விலையை -1 என்றோ உள்ளிட்டுச் சோதிப்பதாகும். வேறு எடுத்துக்காட்டுகளாக விலை எனக் கேட்கும் இடத்திலோ எண்ணிக்கை எனக் கேட்கும் இடத்திலோ சம்பந்தமில்லாத எழுத்துக்களை உள்ளீடு செய்து மென்பொருளின் நடத்தையை நோக்குவதாகும். எடுத்துக்காட்டாக "1.20.35", "Abc", "0.000001", and "999999999". இவ்வாறான சோதனைகள் ஒவ்வொரு பயனரின் உள்ளீட்டில் சோதிக்கப்படும். 

சில இடங்களில் 30 எழுத்துக்களை மாத்திரமே உள்ளீடு செய்யக்கூடியதாக வடிவமைக்கப்பட்டிருக்கும். இதில் 50 எழுத்துக்களையொ ஒருங்குறியில் அமைந்த தமிழ் எழுத்துக்களையோ உள்ளீடு செய்து மென்பொருளின் நடத்தை அவதானிக்கப்படும். இவ்வாறான சில சந்தர்பங்களில் பபர் ஓவபுளோ  (buffer overflow) போன்ற பிரச்சினைகளை எதிர்நோக்கவேண்டி வரலாம்.

## பெயர்க்காரணம்
கருப்பு வண்ணப் பெட்டியில் என்ன உள்ளது என்பது கண்ணுக்கு தெரியாது. அது போலவே உள்ளீட்டை வாங்கும் மென்பொருள் என்ன செய்கிறது என்பது தெரியாது. வெளிவரும் விடை மட்டுமே சரிபார்க்கப்படும்.

## இவற்றையும் பார்க்க
*மென்பொருட் பொறியியல்

## மேற்கோள்கள்

பகுப்பு:மென்பொருள்
பூகுன் பாடும்பறவை

**பூகுன் பாடும் சிட்டு** அல்லது **பூகுன் பாடும் பறவை** (*Bugun liocichla, Liocichla bugunorum*) இலையோத்திரிச்சிடீ  Leiothrichidae) குடும்பத்தில் உள்ள ஒரு பறவை. இது முதன்முதலாக 1995-ல் தான் கண்டறியப்பட்டது. இந்தப் பறவை இந்தியாவில் அருணாச்சலப் பிரதேசத்தில் காணப்படுகிறது. இப்பறவை அருணாச்சலப்பிரதேசத்தில் *ஈகிள்நெசுட்டு* பறவைகள் புகலிடம் (Eaglenest or Eagle's Nest Wildlife Sanctuary) என்னும் இடத்தில் மட்டுமே காணப்படுகின்ற ஒரு அகணிய உயிரியாகும். இது  தனிப் பறவைச் சிற்றினமாக 2006-ல்தான் விளக்கப்பெற்றது.  மிக அரிதாகவே காணப்படுவதால், இதனைப் பிடித்து ஆய்வு செய்து குறிப்புகள் எழுதப்பெறவில்லை.

## விளக்கம்
பூகுன் சிட்டு ஒரு சிறிய வகை சிரிப்பான் வகைப் பறவை. ஏறத்தாழ 20 செ.மீ உடல்நீளம் கொண்ட மென் பச்சை அல்லது நீலச் சாம்பல் நிறம் கொண்ட, தலையுச்சி கறுப்பாக உள்ள ஒரு சிட்டு. இப்பறவையின் அலகு கறுப்பாக இருக்கின்றது. இப்பறவையின்  முகத்தில் கண்களை ஒட்டி மஞ்சள் அல்லது செம்மஞ்சள் நிறப்பகுதிகள் உள்ளன. இறக்கையின்  நுனிப்பகுதியில் சிவப்பாகவும் மஞ்சள் நிறப்பகுதியும் இருக்கும். இதன் வால் கறுப்பாகவும் அடிப்பகுதி சிவப்பு நுனியைக் கொண்டதாகவும் இருக்கும். கால்கள் இளஞ்சிவப்பு நிறமுடையன.    
## மேற்கோள்கள்
 

## வெளியிணைப்புகள்
இப்பறவையின் தெளிவான ஒளிப்படம்

பகுப்பு:பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பொதுநலவாய இங்கிலாந்து

**பொதுநலவாய இங்கிலாந்து** (*Commonwealth of England*) என்பது 1649 முதல் 1660 வரை முதலில் இங்கிலாந்து (வேல்ஸ் உட்பட), பின்னர் அயர்லாந்து, ஸ்கொட்லாந்து ஆகிய நாடுகளையும் உள்ளடக்கிய ஒரு குடியரசாகும். முதலாம் சார்ல்ஸ் மன்னன் ஜனவரி 30, 1649 இல் கொலை செய்யப்பட்ட பின்னர் மே 19, 1649 இல் ஒலிவர் குரொம்வெல்லின் தலைமையிலான எச்ச நாடாளுமன்றத்தினால் (*Rump Parliament*) இங்கிலாந்து குடியரசாக அறிவிக்கப்பட்டது.

குரொம்வெல் ஆட்சிக்கு வந்தபோது, நாடாளுமன்றத்தில் எஞ்சியிருந்ததெல்லாம் பிரதிநிதித்துவம் வாய்ந்ததாயிராத, ஒரு சிறிய, தீவிரவாத சிறுபான்மைக் குழுமமேயாகும். பல கட்சி உறுப்பினர்கள் வெளியேற்றப்பட்ட பிற தொடர்ந்திருந்த நாடாளுமன்றத்தில் எஞ்சிய பகுதியான இந்தக் குழுமம் "எச்சமா மன்றம்" (The Rump) என்று அழைக்கப்பட்டது.

குரொம்வெல் முதலில் புதிய தேர்தல்கள் நடத்துவது குறித்துப் பேச்சுகள் நடத்துவதற்கு முயன்று தோல்வியடைந்ததும், எச்ச நாடாளுமன்றத்தை ஏப்ரல் 20, 1653 இல் கலைத்தார். அதன் பின்னர் இராணுவத்தினரின் துணையுடன் ஜூலை 4, 1653 முதல் டிசம்பர் 12, 1653 வரையில் Barebones Parliament என்ற பெயரில் ஆட்சி நடத்தினார். பின்னர் குரொம்வெல் டிசம்பர் 16, 1653 முதல் செப்டம்பர் 3, 1658 இல் அவரது இறப்பு வரை "ஆட்சிக் காவலர் பெருமகனார்" (*Lord Protector*) என்ற பெயரில் நேரடி ஆட்சி நடத்தினார். சீரான நிருவாக முறையை ஏற்படுத்தினார். கடுமையான சட்டங்கள் பலவற்றை சீர்ப்படுத்தினார். கல்வி கற்பதை ஆதரித்தார். யூதர்கள் இங்கிலாந்தில் மீண்டும் குடியமரவும் அவர்கள் தங்கள் சமயத்தைப் பயிலவும் அவர் அனுமதியளித்தார். அவரது இறப்பின் பின்னர் அவரது மகன் ரிச்சார்ட் குரொம்வெல் அரசுத் தலைவரானார்.

7 மாதங்கள் வரை ரிச்சார்ட் குரொம்வெல் ஆட்சியில் இருந்தார். மே 6, 1659 இல் இராணுவத்தினர் அவரைப் பதவியில் இருந்து அகற்றி மீண்டும் ஓர் எச்ச நாடாளுமன்றத்தை அமைத்தனர்.

ஏப்ரல் 4, 1660 இல் இரண்டாம் சார்ல்ஸ் மீண்டும் ஆட்சிக்கு வந்தார்.

## வெளி இணைப்புகள்
* ஆலிவர் கிராம்வெல் (1599-1658)

## மேற்கோள்கள்

பகுப்பு:ஐக்கிய இராச்சியம்
பகுப்பு:இங்கிலாந்து
பகுப்பு:முன்னாள் அரசுகள்
பகுப்பு:குடியரசுகள்
1640கள்

**1640கள்** என்றழைக்கப்படும் பத்தாண்டு காலம் 1640ஆம் ஆண்டு துவங்கி 1649-இல் முடிவடைந்தது.

## முக்கிய நிகழ்வுகள்
* 1641 - போர்த்துக்கல்லுக்கும் டச்சுக்களுக்கும் இடையில் ஜூலை 12 இல் கூட்டு ஒப்பந்தம் உருவானது. போர்த்துக்கீசக் குடியேற்ற நாடுகளில் இவ்வொப்பந்தத்தை நடைமுறைப்படுத்த முடியவில்லை.
* 1646 - யாழ்ப்பாணத்தில் போர்த்துக்கீசர்களுக்கும் டச்சுக்களுக்கும் இடையில் தற்காலிக அமைதி உடன்பாடு எட்டப்பட்டது.
* ஏபெல் டாஸ்மான் ஓசியானியா நோக்கிய தனது பயணத்தை ஆரம்பித்தார் (1642 - 1644).
* டொரிசெலி முதலாவது பாதரச பாரமானியைக் (1643/1644) வடிவமைத்தார்.
* இங்கிலாந்தில் முதலாம் சார்ல்ஸ் மன்னனுக்கும் நாடாளுமன்றத்துக்கும் இடையில் பிணக்கு ஏற்பட்டது. இங்கிலாந்து உள்நாட்டுப் போர் (1642 - 1649) ஆரம்பமானது. மன்னன் ஜனவரி 30, 1649 இல் தூக்கிலிடப்பட்டான். முடியாட்சி அகற்றப்பட்டு பொதுநலவாய இங்கிலாந்து என்ற பெயரில் குடியரசு அமைக்கப்பட்டது.
* சீனாவில் 1644: சிங் பரம்பரை ஆட்சிக்கு வந்தது. 
* ஸ்பெயின், இடச்சுக் குடியரசுக்கிடையில் எண்பதாண்டுப் போர் (1568 - 1648) முடிவுற்றது. நெதர்லாந்து முழுமையான விடுதலை அடைந்தது.
* ஐரோப்பாவில் கத்தோலிக்க, புரட்டஸ்தாந்தருக்கிடையில் முப்பதாண்டுப் போர் (1618 - 1648) முடிவுற்றது. புனித ரோமக் குடியரசின் கீழிருந்த கிட்டத்தட்ட 360 ஜேர்மன் சிற்றரசுகள் விடுதலை அடைந்தன.

## முகலாயப் பேரரசர்கள்
* ஷாஜகான் (1628-1658)

## மேற்கோள்கள்
அனைத்துலக முறை முன்னொட்டுச் சொற்கள்

இப்பக்கத்தில் அனைத்துலக முறை அலகுகளில் பயன்படுத்தும் மேல்வாய், கீழ்வாய் அலகு முன்னொட்டுகளுக்கான சொற்களும் அதன் மதிப்பும் உள்ளன.





## மேற்கோள்கள்

பகுப்பு:SI அலகுகள்
கீழ்வாய் அலகு

**கீழ்வாய் அலகு** என்பது ஒன்றுக்கும் குறைவான (கீழான) எண்களையோ அளவுகளையோ குறிக்கும் அலகு. அரை (1/2), கால் (1/4), அரைக்கால் (1/8), வீசம் (1/16) என்பன போல கீழ்வாய் எண்கள் வழக்கில் உள்ளன. அறிவியலில், பத்தில் ஒரு பகுதியைக் குறிக்க *டெசி* (deci) என்றும் நூற்றின் ஒரு பகுதியைக் குறிக்க *சென்ட்டி* (centi), ஆயிரத்தின் ஒரு பகுதியைக் குறிக்க *மில்லி* (milli) என்றும் கூறும் சொற்களும் கீழ்வாய் அலகுகள்தாம். இப்படிக் கீழ்வாய் அலகுகள் பற்பல உள்ளன.

பகுப்பு:அலகுகள்
1649

**1649** (**[[ரோம எண்ணுருக்கள்|MDCXLIX]]**) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி 20 - இங்கிலாந்தின் முதலாம் சார்லசு மன்னனுக்கு எதிராகத் தேசத்துரோகக் குற்றச்சாட்டுகளுக்காக விசாரணைகள் ஆரம்பமாயின.
* சனவரி 27 - இங்கிலாந்தின் முதலாம் சார்லசு தேசத்துரோகக் குற்றச்சாட்டுகளில் குற்றவாளியாக அறிவிக்கப்பட்டார்.
* சனவரி 30 - முதலாம் சார்ல்சு மன்னன் இலண்டன் உவைட்ஹோல் மாளிகையில் தூக்கிலிடப்பட்டார். அவரது மனைவி என்றியேட்டா மரீயா பிரான்சு சென்றார்.
* சனவரி 30 - பொதுநலவாய இங்கிலாந்து என்ற குடியரசு அமைக்கப்பட்டது.
* சனவரி 30 - முதலாம் சார்லசுவின் மகன் இளவரசர் இரண்டாம் சார்ல்சு தன்னை இங்கிலாந்து, ஸ்கொட்லாந்து, அயர்லாந்து ஆகியவற்றின் பேரரசனாக அறிவித்தான். எனினும் எவரும் அவனை அங்கீகரிக்கவில்லை.
* பெப்ரவரி 5 - இசுக்கொட்லாந்து இரண்டாம் சார்ல்சை அந்நாட்டின் மன்னனாக நாட்டில் இல்லாத நிலையில் அங்கீகரித்தது.
* மார்ச் 19 - பிரபுக்கள் அவையை இல்லாதொழிக்கும் சட்டத்தை இங்கிலாந்து நாடாளுமன்றம் கொண்டுவந்தது.
* மே 17 - இங்கிலாந்தில் புதிய மொடல் இராணுவத்தினருக்கு எதிராகக் கிளர்ச்சியில் ஈடுபட்டவர்கள் தூக்கிலிடப்பட்டனர். 
* மே 19 - இங்கிலாந்தை பொதுநலவாய நாடாக அங்கீகரிக்கும் சட்டமூலம் நாடாளுமன்றத்தில் கொண்டு வரப்பட்டது.
* ஆகத்து 15 - அயர்லாந்தைக் கைப்பற்றும் நோக்கோடு ஆலிவர் கிராம்வெல் டப்லின் சென்றடைந்தார்.
* செப்டம்பர் 2 - இத்தாலியின் காஸ்ட்ரோ நகரம் திருத்தந்தை பத்தாம் இன்னொசென்டின் படைகளால் முற்றாக அழிக்கப்பட்டது. காஸ்ட்ரோ போர்கள் முடிவுக்கு வந்தது.

## பிறப்புகள்

## இறப்புகள்
* சனவரி 30 - முதலாம் சார்ல்ஸ், இங்கிலாந்து, இசுக்கொட்லாந்து, அயர்லாந்து பேரரசன் (பி. 1600)

## மேற்கோள்கள்
த நேம்சேக் (திரைப்படம்)

**த நேம்சேக்** (*The Namesake*) ஜும்ப்பா லாஹிரி எழுதிய த நேம்சேக் என்ற புதினத்தை அடிப்படையாகக் கொண்டு மீரா நாயர் இயக்கிய திரைப்படம். இர்பான் கான், தபு, கால் பென் (Kal Penn) ஆகியோர் நடித்துள்ளனர்.

## வெளி இணைப்புகள்
* 
* 

பகுப்பு:2007 திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:சப்பானிய திரைப்படங்கள்
அழுத்தம்

[thumb|right|250px|படத்தில் ''ஒரே எடை'' உள்ள ''ஒரே அளவுகள்'' கொண்ட இரு பருமப் பொருள்கள் காட்டப்பட்டுள்ளன. ஒவ்வொரு பொருளின் எடையும் 10 [கிலோ கிராம் என்று கொள்வோம். அப்பொருளின் அளவுகள் 4 செமீ x 4 செமீ x 8 செமீ என்று கொள்வோம். இடப்புறம் இருக்கும் பொருள் செங்குத்தாக ஒரு (4x4 செமீ)2 சிறிய பரப்பளவு மீது இருப்பதால் 10 கிலோ கிராம் எடையும் அந்த சிறிய இடத்தின் மீது விழுந்து விசையைச் செலுத்துவதால் **அழுத்தம் அதிகமாக இருக்கும்**. அங்கே அழுத்தம் = 10 கிகி/(4x4 (செமீ)2 = 10/16 கிகி/செமீ2 ஆகும்.. வலப்புறம் காட்டப்பட்ட பொருள், அதே 10 கிலோ கிராம் எடை கொண்டு இருந்தாலும், அது 8x4 (செமீ)2) பரப்பளவில் அமர்ந்து இருப்பதால் அந்த 10 கிலோ கிராம் எடையானது அதிக பரப்பளவில் பரந்து விழுந்து விசையைச் செலுத்துவதால், **அழுத்தம் குறைவாக இருக்கும்**. அழுத்தம் = 10 கிகி/ (8x4 (செமீ)2)) = 10/32 கிகி/செமீ2. எனவே வலப்புறம் இருப்பது சரிபாதி அழுத்தம்தான் தருகின்றது. அழுத்தம் என்பது எவ்வளவு விசை ஒரு குறிப்பிட்ட பரப்பில் உள்ளது என்பதாகும்.]]
**அழுத்தம்** என்பது ஒரு பொருளின் மீது அதன் ஒரு *குறிப்பிட்ட* அலகுப் பரப்பில் அதற்குச் செங்குத்தான திசையில் செலுத்தப்படும் விசையாகும். அழுத்தத்தை, அழுத்தத்தால் மாறுபடும் ஒரு பண்பைக் கொண்டு ஓர் அளவியால் (ஒரு மானியால்) அளப்பர். அழுத்தமானி கொண்டு அளக்கப்படும் அழுத்தம் சூழ் அழுத்தத்தில் (ambient pressure) இருந்து எவ்வளவு விலகி இருக்கிறது என்று குறிக்கும் அழுத்தம் ஆகும்.

ஆங்கிலத்தில், அழுத்தத்தைக் குறிக்க,** P** என்னும் எழுத்தைப் பாவிப்பர். ** F** என்பது விசையெனவும், **A** என்பது பரப்பு எனவும் கொண்டால், கணித முறையில், ஒரு குறிப்பிட்ட அளவு பரப்பில் எவ்வளவு விசை செங்குத்தாக விழுகின்றது என்று காண,

:P = \frac{F}{A} அல்லது p = \frac{dF}{dA}

என்று குறிப்பிடலாம். வெப்ப இயக்கவியலில் அழுத்தம் என்பது முக்கியமான ஒரு கூறு ஆகும்.

## அலகு

அழுத்தத்தின் SI அலகு பாஸ்கல் (pascal) எனப்படும். இது ஒரு நியூட்டனுக்கு சதுரமீட்டர் (N/m2 or kg·m−1·s−2) க்குச் சமனாகும். இது பாயிஅமுக்கத்தில் பங்களிப்புச் செய்த அறிவியலாளரான பிலைசு பாஸ்கலின் பெயர்கொண்டு 1971இல் இருந்து SI அலகாக அழைக்கப்படுகின்றது. பார் என்னும் அலகும் பரவலாகப் பயன்பாட்டில் இருக்கும் ஒன்று. ஒரு பார் 100,000 பாஸ்கலுக்குச் சமமானது.

## திரவ அழுத்தம்

நீரின் கீழ் நீந்துகின்ற ஒருவர் திரவ அழுத்தத்தை உணருவார். இது உண்மையில் நீந்துபவரின் மேலாக உள்ள நீரின் திணிவு காரணமாக எற்படுத்தப்படும் அழுத்தமாகும். நீந்தும் ஆழம் அதிகரிக்கும் போது அழுத்தமும் அதிகரிப்பதை உணருவர். ஆகவே ஆழம் அதிகரிக்கும் போது அழுத்தமும் அதிகரிக்கின்றது.

திரவ அமுக்கம் இது தவிர திரவ அடர்த்தியிலும் தங்கியிருக்கும். இதன் அடிப்படையில் திரவநிரலால் ஏற்படுத்தப்படும் அமுக்கம் பின்வரும் வாய்ப்பாட்டின் மூலம் தரப்படும்.
:P=\rho gh

இங்கு:
:*P* திரவ அழுத்தம்
:*g* திரவமேற்பரப்பிலுள்ள புவிஈர்ப்புவிசை
:ρ திரவ அடர்த்தி
:*h* திரவ நிரலின் உயரம்

## மேற்கோள்கள்

## புற இணைப்புகள்
*''Introduction to Fluid Statics and Dynamics'' on Project PHYSNET
*Pressure being a scalar quantity
*wikiUnits.org - Convert units of pressure 


பகுப்பு:வெப்ப இயக்கவியல்
பகுப்பு:மின்னணுவியல்
பகுப்பு:இயற்பியல் கோட்பாடுகள்
பகுப்பு:பாய்ம இயக்கவியல்
பகுப்பு:நீர்மவியல்
2008 சிச்சுவான் நிலநடுக்கம்

**2008 சிச்சுவன் பூகம்பம்** என்பது சீனாவில் சிச்சுவான் மாகாணத்தில் நிகழ்ந்த மிகப்பெரிய நிலநடுக்கம் ஆகும். ரிக்டர் அளவில் 8 புள்ளிகள் அளவு சக்தி வாய்ந்த இந்த நிலநடுக்கம், சீன நேரப்படி 2008 மே 12 ஆம் நாள் மதியம் 14:28:01.42 மணியளவில் நிகழ்ந்தது. 1976-ல் டாங்சான் மாகாணத்தைத் தாக்கிய பூகம்பத்திற்கு பிறகு சீனாவைத் தாக்கிய மிக மோசமான பூகம்பமாக இது கருதப்படுகிறது.

## நிலநடுக்கம் உணரப்பட்ட பகுதிகள்
சிச்சுவான் மாகாணத்தில் மையம் கொண்டிருந்த இந்த நிலநடுக்கம் சீனாவின் (1560 கி.மீ தள்ளியிருக்கும்) பீஜிங், ஷாங்காய் (1744 கி.மீ தள்ளியிருக்கும்), ஆகிய பெருநகரங்களிலும் தைவான் (1912 கி.மீ தள்ளியிருக்கும்), தாய்லாந்து (1940 கி.மீ தள்ளியிருக்கும்) ஆகிய நாடுகளிலும் உணரப்பட்டது.

## நிலநடுக்கத்தினால் ஏற்பட்ட பாதிப்புகள்
70000 மனிதர்களின் உயிரைக் குடித்த இந்த நிலநடுக்கத்தினால் 4 லட்சம் மக்கள் காயமடைந்துள்ளனர், 50 லட்சம் மக்கள் வீடுகள் இழந்துள்ளனர். தரைமட்டமாகிவிட்ட 31.3 லட்சம் கட்டிடங்களையும் சேர்த்து 156.10 லட்சம் கட்டிடங்கள் சேதமடைந்துள்ளன என்று சீன அரசாங்கம் தெரிவித்துள்ளது.. மேலும் இறந்த 70,000 பேரில் 19065 பள்ளி மாணவர்கள் என்று சீனாவின் சமீபத்திய அறிக்கை தெரிவிக்கின்றது.

## மேற்கோள்கள்


பகுப்பு:சீனாவில் நிலநடுக்கங்கள்
பகுப்பு:2008 நிகழ்வுகள்
வெள்ளைப் பெட்டிச் சோதனை

**வெள்ளைப் பெட்டிச் சோதனையானது** (தெளிவான பெட்டி சோதனை, கண்ணாடி பெட்டி சோதனை, வெளிப்படையான பெட்டி சோதனை, மற்றும் அமைப்பிற்குரிய சோதனை என்று அறியப்படுகிறது) இது ஒரு வகையான மென்பொருள் சோதனை முறையாகும். மென்பொருளில் இச்சோதனை முறையில் ஒவ்வொரு படிமுறையூடாகவும் செல்வதால் நிராக்கல் மொழியறிவு அவசியம் ஆகும். சோதனையாளார் சோதனை உள்ளீடு ஒன்றை கணினிக்கு வழங்கி அது நிரலில் அது செல்லும் பாதையைப் பின் தொடர்ந்து சரியான வெளீட்டைத் தருகின்றாதா என்பதைச் சரிபார்ப்பார். 

இந்தச் சோதனையானது எவ்வாறு நடைமுறைப்படுத்தப்படுகின்றதோ அதைப் பின்பற்றியே நடத்தப்படுவதால், நடைமுறைப்படுத்தும் முறையில் மாற்றங்கள் செய்தால் சோதனையிலும் மாற்றங்கள் செய்யவேண்டும். எடுத்துக்காட்டகா இலத்திரனியல் சோதனை ஒன்றில் புதிதாக சேர்கிட் (Circuit) ஒன்றுதேவைப்பட்டாலும் அதை வணிகரீதியாகத் தரமுடியாமல் இருக்கலாம். எனவே பிழையான பொருள் ஒன்று தொடர்ந்தும் பிழையாகவே இருக்கலாம். 

வெள்ளைப் பெட்டிச் சோதனையானது ஓரலகுச் சோதனை, ஒருங்கிணைப்புச் சோதனை மற்றும் அமைப்பு சோதனை (system) போன்றவற்றில் பயன்படுத்தக் கூடியதாக இருந்தாலும் பொதுவாகத் ஓரலகுச் சோதனைகளிலேயே பயன்படுத்தப்படுகின்றது. பொதுவாக இது ஒரு தொகுதியில் உள்ளே பாதையைச் சரிபார்த்தாலும் ஒருங்கிணைப்பு சோதனையில் ஒவ்வொரு பகுதிகளுக்கும் இடையில் எவ்வாறு செல்கின்றது என்பது சரிபார்க்கப்படும். இச்சோதனைமுறையில் வழுக்களைக் கண்டுபிடிகக்கூடியதாக இருந்தாலும் மென்பொருட் தேவைகள் ஆவணத்தில் தரப்பட்டுள்ள எல்லாவற்றையும் பூர்த்தி செய்யும் வகையில் மென்பொருளானது உள்ளதா எனச் சரிபார்க்க இயலாது. ஆயினும் ஒருவர் எல்லாப் பாதைகளும் சரிவரச் சோதிக்கப்படுள்ளது என்பதனை உறுதிப்படுத்த இயலும். 

பொதுவாக வெள்ளைப் பெட்டிச் சோதனையில் கீழ்வரும் முறைகளை உள்ளடக்கியிருக்கும்.
*கட்டுப்படுத்திய பாய்ச்சற் சோதனை
*தரவுப் பாய்ச்சற் சோதனை

## வெள்ளைப் பெட்டி சோதனை நுட்பம் செயல்பாட்டுமுறை
வெள்ளை பெட்டி சோதனை அடிப்படையில்  மூல குறியீடு புரிந்து கொண்டிருக்கும்போது  நீங்களே சோதிக்க முடியும்.நிரலாளர் ஒவ்வொரு புலப்படும் பாதையையும் சோதனை செய்யவேண்டுமென்றால் ஒரு ஆழமான புரிதலை கொண்டிருக்க வேண்டும். இந்த வெள்ளை பெட்டி சோதனை சோதனை நிகழ்வுகளில் உருவாக்கும் பொருட்டு எடுக்கும் என்று மூன்று அடிப்படை படிகள் உள்ளன அவை பின்வருமாறு:
# உள்ளீடு: பல்வேறு வகையான தேவைகள், செயல்பாட்டு குறிப்புகள்,வடிவமைத்தல் ஆவணங்கள்  , முறையான மூல குறியீடு, விரிவான பாதுகாப்பு விருப்பம்.  
# செயல் அலகு: இடர் பகுப்பாய்வு,சோதனை மூலோபாயத்தை உருவாக்கவேண்டும்,முறையான பரிசோதனை திட்டம், சோதனைகளை இயக்க
# வெளியீட:  முடிவுகள் அனைத்தும் உள்ளடக்கப்பட்டு இறுதி அறிக்கை தயார் செய்யப்படும்.

thumbnail|வெள்ளைப் பெட்டி சோதனை செயல்முறை

## இவற்றையும் பார்க்க
*கறுப்புப் பெட்டிச் சோதனை
*மென்பொருட் சோதனை
*ஓரலகுச் சோதனை

## மேற்கோள்கள்

பகுப்பு:மென்பொருள் சோதனை
காமினி திசாநாயக்கா

**லயனல் காமினி திசாநாயக்கா** (*Lionel Gamini Dissanayake*, ; மார்ச் 20, 1942 - அக்டோபர் 24, 1994) இலங்கையின் முன்னாள் எதிர்கட்சித் தலைவரும் அதிபர் பதவிக்கான வேட்பாளருமாவார்.

## தொடக்க வாழ்க்கை

இலங்கையின் மலையகத்தின் கொத்மலையில் பிறந்தார். அவரது தந்தையார் இலங்கை சுதந்திரக் கட்சியில் சாலமன் பண்டாரநாயக்காவின் அரசில் பிரதி அமைச்சராக செயற்பட்டு வந்தார். திசாநாயாக்கா கண்டி புனித திரித்துவக் கல்லூரியில் பள்ளிக் கல்வியை முடித்தார். பின்னர் இலங்கை சட்டக் கல்லூரியில் சட்டப்படிப்பை முடித்து  1967 ஆம் ஆண்டு சட்டத்தரணியானார். 1988 ஆம் ஆண்டு அதிபரின் சட்டத்தரணியாக பதவியேற்றார். 1992 ஆம் ஆண்டு கேம்பிரிஜ் பல்கலையில் எம்.பில். பட்டப்படிப்பை முடித்தார்.

## அரசியல் வாழ்க்கை
1970 ஆம் ஆண்டின் பொதுத்தேர்தலின் போது ஐக்கிய தேசியக் கட்சி சார்பாக நுவரெலியா - மசுகெலியா பாராளுமன்றத் தொகுதியில் போட்டியிட்டு வெற்றியீட்டினார். இத்தேர்தலின் போது பாராளுமன்றம் சென்ற 17 ஐக்கிய தேசியக் கட்சி அங்கத்தவர்களில் காமினியும் ஒருவராவார். 1977 ஆம் ஆண்டு ஐக்கிய தேசியக் கட்சி வெற்றி பெற்றதை தொடர்ந்து அமைச்சராக பதவியேற்றார். இலங்கையின் மகாவலி துரித அபிவிருத்தி திட்டத்தினை முன்னெடுத்தார். 30 ஆண்டுகளுக்கு திட்டமிடப்பட்டிருந்த திட்டத்தை இவர் 6 ஆண்டுகளில் முடித்தார்.

## இறப்பு
டிங்கிரி பண்டா விஜயதுங்கா 1994 ஆம் ஆண்டு அதிபர் தேர்தலில் போட்டியிடப் போவதில்லை என அறிவித்ததை தொடர்ந்து காமினி திசாநாயக்கா ஐக்கிய தேசியக் கட்சியின் அதிபர் வேட்பாளாராக தெரிவு செய்யப்பட்டார். அந்நேரம் இவரே பாராளுமன்றத்தின் எதிர்கட்சித் தலைவராகவுமிருந்தார். அதிபர் தேர்தலுக்கான கூட்டத்தின் போது ஏற்பட்ட குண்டு வெடிப்பின் போது இவர் கொல்லப்பட்டார். குண்டு வெடிப்பு விடுதலைப் புலிகள் மீது குற்றஞ்சாட்டப்பட்டது.

இவரின் மகன் நவீன் திசாநாயக்க இலங்கை ஐக்கிய மக்கள் சுதந்திரக் கூட்டணி அரசில் பிரதி அமைச்சராக பதவி வகித்தவர்.

## மேற்கோள்கள்

## வெளியிணைப்புகள்
* ஐக்கிய தேசியக் கட்சியின் இணையத்தளம் 

பகுப்பு:இலங்கை அரசியல்வாதிகள்
பகுப்பு:1942 பிறப்புகள்
பகுப்பு:1994 இறப்புகள்
பகுப்பு:இலங்கை பௌத்தர்கள்
பகுப்பு:இலங்கை வழக்கறிஞர்கள்
பகுப்பு:இலங்கையின் எதிர்க்கட்சித் தலைவர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:மத்திய மாகாண சபை உறுப்பினர்கள்
பகுப்பு:இலங்கை அமைச்சர்கள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:சிங்கள அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
ஈறுகெட்ட எதிர்மறைப் பெயரெச்சம்

**ஈறுகெட்ட எதிர்மறைப் பெயரெச்சம்** என்பது  எதிர்மறையான பொருளில் வரும் ஒரு வினைச்சொல், அதன் கடைசி எழுத்து இல்லாமல் **(ஈறு = சொல்லின் கடைசி எழுத்து; கெட்ட = இல்லாமல்**) வந்து, அடுத்து வரும் பெயர்ச்சொல்லுக்கு விளக்கம் தருவதாக அமையும் சொல். 

எடுத்துக்காட்டுகள்:
***செல்லாக்** காசு (= செல்லா**த** காசு.) என்பதில் செல்லா என்பது ஈறுகெட்ட எதிர்மறைப் பெயரெச்சம். செல்லும் என்பது உடன்பாட்டு பொருள். *செல்லாத* என்பது எதிர்மறைப் பொருள். *செல்லாத* என்னும் சொல், *செல்லாதது* என்று முடிவு பெறாமல் எச்சமாக வரும் வினைச்சொல். *செல்லா* என்பது *செல்லாத* என்னும் சொல்லின் கடைசி  எழுத்தாகிய **த** இல்லாமல் (கெட்டு) வருவது. மேலும் *செல்லா* என்னும் சொல், *காசு* என்னும் பெயர்ச்சொல்லைப் பற்றிக் கூறவந்த வினைச்சொல். எனவே *செல்லாக் காசு* என்னும் தொடரில், *செல்லா* என்னும் சொல்லை ஈறுகெட்ட எதிர்மறைப் பெயரெச்சம் என்று கூறுவர்.  
*பிற எடுத்துக்காட்டுகள்: *வணங்காத் தலை, அழியாப் புகழ், கேளாச் செவி, ஓயாத் தொல்லை* 

இப்படி ஈறுகெட்ட எதிர்மறைப் பெயரெச்சத்தின் பின் வல்லெழுத்து மிகும் என்னும் இலக்கண விதியின்படி செல்லா**க்** காசு, அழியா**ப்** புகழ், கேளாச் செவி, ஓயா**த்** தொல்லை என்று வல்லின ஒற்று மிகுந்து (= கூடுதலாக) வரும்.

## மேற்கோள்கள்


பகுப்பு:வல்லினம் மிகும் இடங்கள்
வவுனியா சிறிதேவி பூதேவி மகாவிஷ்ணு கோயில்

thumb|300px|right|அருள்மிகு சிறிதேவி பூதேவி மகாவிஷ்ணு தேவஸ்தானம்

**அருள்மிகு சிறிதேவி பூதேவி மகாவிஷ்ணு தேவஸ்தானம்** இலங்கையில் வவுனியா மாவட்டத்தில், வவுனியா தெற்கு பிரதேசத்தில் உள்ள கோவில்குளம் கிராமத்தில் உள்ள கோவிலாகும். அமைதியான சூழலில் உள்ள இக்கோயில் கண்ணன் கோவில், கிருசுணர் கோவில், விசுணு கோவில் என்ற வேறு பெயர்களாலும் அழைக்கப்படுகின்றது.

தற்போது கோவில் திருப்பணி வேலைகள் நடைபெற்று வருகின்றன.

## வழி
வவுனியா நகரில் இருந்து திருகோணமலை செல்லும் வீதியாகிய ஹொரவபொத்தானை வீதியில் இறம்பைக்குளம் சந்தியில் இருந்து தெற்கு நோக்கி செல்லும் வீதியாகிய ஆசிகுளம் வீதியில் சுமார் இரண்டு கிலோமீட்டர் தொலைவில் உள்ளது. 

பகுப்பு:வவுனியா மாவட்டத்திலுள்ள கோயில்கள்
பகுப்பு:வவுனியா
தாருக் மொழி

**தாருக் மொழி** (*Dharug language*, *Darug*, *Dharuk*) என்பது ஆத்திரேலியத் தொல்குடிகளின் யூவின்-கூரிக் குழுவின் ஒரு மொழி ஆகும். இது **சிட்னி மொழி** (*Sydney language*) அல்லது **கடிகல் மொழி** (*Gadigal language*) எனவும் அழைக்கப்படுகிறது. இம்மொழி நியூ சவுத் வேல்சு மாநிலத்தின் சிட்னி மாநகரில் குடியேறிகளின் வருகையின் விளைவாக அழியும் வரை தொல்குடியினரால் பாரம்பரியமாகப் பேசப்பட்டு வந்தது. இது தாருக் மக்களின் பாரம்பரியமான மொழி ஆகும். ஆங்கிலேயக் குடியேற்றத்தின் தொடக்கத்திலிருந்து தாருக் மக்கள்தொகை வெகுவாகக் குறைந்துள்ளது. "ஈயோரா என்ற சொல் சில சமயங்களில் கடலோரப் பேச்சுவழக்கை உள்ளுறை பேச்சுவழக்கில் இருந்து வேறுபடுத்தப் பயன்படுத்தப்படுகிறது, ஆனால் தொல்குடியின மக்கள் ஈயோரா ("மக்கள்" என்று பொருள்) என்ற சொல்லைப் பயன்படுத்தியதற்கான எந்த ஆதாரமும் கிடைக்கவில்லை. மொழியின் புனரமைக்கப்பட்ட வடிவத்தைப் புதுப்பிக்க சில முயற்சிகள் எடுக்கப்பட்டுள்ளன.

## இன்று பிற மொழிகளில் வழக்கிலேறி வாழும் சில சொற்கள்
இன்று ஆங்கிலத்தில் வழக்கிலுள்ள சில தாருக் மொழி சொற்கள் வருமாறு:
* விலங்குகளின் பெயர்கள்: டிங்கோ, கோவாலா, வாலபி
*மரங்களும் தாவரங்களும்: புராவாங்கு (burrawang), குராசோங்கு Kurrajong, வராட்டா
*ஆயுதங்கள்: பூமராங், வூமெரா
*இடங்கள்: மல்கோவா, தூங்காபி, வின்மாலி

## மேற்கோள்கள்

## உசாத்துணைகள்
*

பகுப்பு:ஆத்திரேலியத் தொல்குடிகளின் மொழிகள்
பகுப்பு:மறைந்த மொழிகள்
பகுப்பு:ஆத்திரேலிய மொழிகள்
13 மே 2008 ஜெய்ப்பூர் குண்டு வெடிப்புகள்

**2008 மே 13 ஜெய்பூர் குண்டு வெடிப்பு** ஒன்பது தொடர் குண்டுகள் 12 நிமிட இடைவெளியில் ராஜஸ்தான் மாநிலத்தில் தலை நகரான, ஜெய்ப்பூர் நகரத்தில் தொடர்ந்து 8 இடங்களில் குண்டு வெடிப்பு சம்பவங்கள் நிகழ்ந்தன. இந்த குண்டுவெடிப்புகளில் 70 பேர் உயிரிழந்தனர். 185 பேர் காயமடைந்தனர். இச்சம்பவங்களுக்கு வங்காளதேசத்தை சேர்ந்த, ஹர்கத்-உள்-ஜிஹாத்-அல்-இஸ்லாமி என்னும் அமைப்புதான் காரணம் என கூறப்பட்டது. இதையடுத்து இந்த குண்டுவெடிப்பு சம்பவம் தொடர்பாக முகமது சயீப், முகமது சர்வார் ஆஸ்மி, முகமது சல்மான், சயீப் ரகுமான், ஷாபாஸ் ஹூசைன் என்ற 5 பேர் கைது செய்யப்பட்டனர். ஜெய்ப்பூர் நீதிமன்றத்தில் இந்த வழக்கு விசாரிக்கப்பட்டு வந்தது. பின்னர் சிறப்பு நீதிமன்றத்திற்கு இவ்வழக்கு மாற்றப்பட்டது.

இந்நிலையில், ஜெய்ப்பூர் சிறப்பு நீதிமன்றம்  இந்த வழக்கில் தீர்ப்பு வழங்கியது. குற்றம்சாட்டப்பட்ட 5 பேரில் ஷாபாஸ் ஹூசைன் என்பவரை தவிர மீதமுள்ள 4 பேரும் குற்றவாளிகளாக அறிவிக்கப்பட்டனர். ஷாபாஸ் ஹூசைன் என்பவருக்கு எதிராக போதிய ஆதாரம் இல்லாததால் நீதிமன்றம் அவருக்கு விடுதலை வழங்கி உத்தரவிட்டது. 

குற்றவாளிகளுக்கான தண்டனை இருதினங்களில் அறிவிக்கப்படும் என எதிர்பார்க்கப்பட்ட நிலையில், இந்த தொடர் குண்டுவெடிப்பு சம்பவத்தில் தொடர்புடைய 4  பேருக்கு மரணதண்டனை விதித்து ஜெய்ப்பூர் சிறப்பு நீதிமன்றம் உத்தரவிட்டுள்ளது. 

## மேற்கோள்கள்

 
2008
பகுப்பு:2008 நிகழ்வுகள்
பகுப்பு:இந்தியாவில் இஸ்லாமிய பயங்கரவாதம்
2004 இந்தியப் பெருங்கடல் நிலநடுக்கமும் ஆழிப்பேரலையும்

**2004 இந்தியப் பெருங்கடல் நிலநடுக்கம்** டிசம்பர் 2004ல் சுமத்திரா தீவின் வடமேற்கு கடற்கரையிலிருந்து கிட்டத்தட்ட 150 கி.மீ. தூரத்தில் ஆழ்கடலில் நிகழ்ந்த நிலநடுக்கம் ஆகும். 9.3 புள்ளிகள் ரிக்டர் அளவில் சக்திவாய்ந்த நிலநடுக்கம் வரலாற்றில் நிலநடுக்கப் பதிவுக் கருவியில் ரிக்டர் அளவு எடுத்த நிலநடுக்கங்களில் இரண்டாம் மிக வலிமையான நிலநடுக்கம் ஆகும்.இந்த நிலநடுக்கம் காரணமாக எழுந்த ஆழிப்பேரலை தாய்லாந்து, இந்தோனேசியா, மலேசியா, இலங்கை, இந்தியா, மாலத்தீவுகள் ஆகிய நாடுகளைத் தாக்கியதில் 14 நாடுகளைச் சேர்ந்த 230,000 பேர் உயிரிழந்தனர்.இந்தியாவில் உயிரிழந்தோர் அதிகாரப்பூர்வ புள்ளிவிவரப்படி 6,400 பேர், தமிழகத்தில் மட்டும் 2,758 பேர், புதுவையில் 377 பேர். தென்னிந்தியாவின் மொத்த பொருளாதார இழப்பில் 50 விழுக்காட்டை(சுமார் ரூ.4,700 கோடி) அளவுக்கு, தமிழகம் சந்தித்தது .
framed|சுனாமியின் இயங்குபடம்

## நிலநடுக்க பண்புகள்
00:58:53 நேரம் டிசம்பர் 26, 2004  அன்று இந்தியப் பெருங்கடலில் சுமத்திரா தீவுக்கு மேற்கே, மேற்குக் கரையோரத்தில் 30 கி.மீ. ஆழத்தில் பெரிய நிலநடுக்கம் நிகழ்ந்தது. இது 9.3 ரிக்டர் அளவாக இருந்தது.

## மேற்கோள்கள்


பகுப்பு:2004 இந்தியப் பெருங்கடல் நிலநடுக்கம்
பகுப்பு:இந்தியாவில் இயற்கை அழிவுகள்
பகுப்பு:இயங்குபடம் உள்ள கட்டுரைகள்
பகுப்பு:இந்தோனேசியாவில் நிலநடுக்கங்கள்
பகுப்பு:2004 இயற்கை அழிவுகள்
முக்குடிவேலம்பாளையம்

**முக்குடிவேலம்பாளையம்** (*MUKKUDI VELAM PALAYAM*) மூன்று குடி கொண்ட வேளாண்மை இனத்தவர்கள் வாழ்ந்து வரும் ஓர் சிற்றூர் ஆகும். இவ்வூர் பாசூர் பேரூராட்சியில் உள்ளது. இந்துக்கள் மட்டும் வாழும் இவ்வூரில் உள்ள அனைவரும் விவசாயத் தொழில் செய்து வருகின்றனர், பாசூரில் உள்ள மகா மாரியம்மன், குலவிளக்கு அம்மன், சங்கலி கருப்பண்ண சாமி மற்றும் ஈஸ்வரன் கோவில்களுக்கு செல்ல முக்குடிவேலம்பாளையத்தில் இருந்தே செல்ல வேண்டும்.

பாசூர் ஈரோட்டிலிருந்து 19 கி.மீ. தொலைவிலும் கொடுமுடியில் இருந்து 19 கி.மீ. தொலைவிலும் உள்ளது. பாசூரில் ஒரு தொடருந்து நிலையம் அமைந்துள்ளது. முக்குடிவேலம்பாளையத்துக்கு செல்ல ஈரோட்டிலிருந்து தொடருந்து, பேருந்து எண் 30,6A ஆகியவைகளும், கரூரிலிருந்து K2உம் உண்டு.

பகுப்பு:ஈரோடு மாவட்டத்திலுள்ள ஊர்களும் நகரங்களும்
லலித் அத்துலத்முதலி

**லலித் வில்லியம் சமரசேகர அத்துலத்முதலி** (நவம்பர் 26, 1936 - ஏப்ரல் 23, 1993) இலங்கையின் முன்னாள் அரசியல்வாதியும் முன்னாள் பாதுகாப்பு, வேளாண்மை, கல்வி அமைச்சரும் பாதுகாப்பு பிரதியமைச்சரும் ஆவார்.

## தொடக்க வாழ்க்கை
அத்துலத்முதலி தனது பள்ளிப் படிப்பை கொழும்பு றோயல் கல்லூரியில் முடித்தார். பின்னர் சட்டவியலில் மேற்படிப்புக்காக 1955 ஆம் ஆண்டு ஆக்ஸ்போர்டு பல்கலைக்கழகத்தின் இயேசுக் கல்லூரியில் இணைந்து படித்தார். 1958 ஆம் ஆண்டு ஆக்சுபோட் பல்கலையின் மாணவர் ஒன்றியத்தினது தலைவராக தெரிவுச் செய்யப்பட்ட முதல் இலங்கையர் ஆவார் மேலதிகமாக 1956 ஆம் ஆண்டில் செயலாளராகவும், 1957 ஆம் ஆண்டில் பொருளாலராகவும் அதே ஒண்ரியத்தில் பதவி வகித்தார்.

சட்டப்படிப்பை முடித்த லலித் கிரே இண் மூலமாக சட்டத்த்ரணியாக பதிவியேற்றார். அதன் பின்னர் சிங்கப்பூர் பல்கலைக்கழகம், எபிரேய பல்கலைக்கழகம், எடின்புரோ பல்கலைக்கழகம், அலகாபாத் பல்கலைக்கழகம் என்பவற்றில் விரிவுரையாளராக பணியாற்றினார். பின்னர் நாடு திரும்பி இலங்கை சட்டக் கல்லூரியில் விரிவுரையாளராக இணைந்தார்.

## அரசியல் வாழ்க்கை

1972 ஆம் ஆண்டு முன்னாள் இலங்கை பிரதமர் டட்லி சேனாநாயக்காவின் அழைப்பை ஏற்று ஐக்கிய தேசியக் கட்சியில் இணைந்தார். அத்துலத்முதலி அகலவத்தை தேர்தல் தொகுத்திக்கான கட்சியின் முதன்மை அமைப்பாளராக ஆக்கப்பட்டார். அத்துலத்முதலி 1977 ஆண்டின் இலங்கை பொதுத்தேர்தலில் ஐக்கிய தேசியக் கட்சி சார்பாக இரத்மலானை தேர்தல் தொகுதல் தொகுதியில் போட்டியிட்டு வெற்றி பெற்று இலங்கை நாடாளுமன்றம் சென்றார். இவருக்கு வர்தக அமைச்சு கொடுக்கப்பட்டு ஒரு ஆண்டின் பின்னர் துறைமுக அமைச்சும் கொடுக்கப்பட்டது. பின்னர் பாதுகாப்பு அமைச்சும் கொடுக்கப்பட்டது. 1988 ஆண்டில் ஜே. ஆர். ஜயவர்தனாவின் விடுமுறை அறிவிப்பைத் தொடர்ந்து ஐக்கிய தேசியக் கட்சியின் அதிபர் வேட்பாளராவதற்கு முயன்றார். எனினும் இதில் ரணசிங்க பிரேமதாசா வேட்பாளராக தெரிவுச் செய்யப்பட்டார். பின்னர் பிரேமதாசா அதிபரான போது இவருக்கு பிரதமர் பதவி கொடுக்கப்படும் என எதிர்பார்க்கப்பட்டப் போதும் வேளாண்மை அமைச்சும் பின்னர் கல்வி உயர்கல்வி அமைச்சுமே கொடுக்கப்பட்டது.

பிரேமதாசாவின் தலைமையில் விரக்தியுற்ற அத்துலத்முதலி அவர் மீது நம்பிக்கையில்லா மசோதா ஒன்றை கொண்டுவந்து தோல்வியுற்றார். இதனால் இவரும் இவருக்கு ஆதாரவளித்தவர்களும் கட்சியிலிருந்து விலக்கப்பட்டனர். ஐக்கிய தேசியக் கட்சியிலிருந்து விலகிய இவர் தனது தலைமையில் மக்களாட்சி ஐக்கிய தேசிய முன்னணி என்ற கட்சியை தொடங்கினார்.

## கொலை

1993 ஏப்ரல் 23 ஆம் நாள் கொழும்பு கிருலப்பனையில் நடைபெற்ற தேர்தல் பிரச்சாரக் கூட்ட மொன்றின் போது துப்பாக்கியால் சுடப்பட்டு கொல்லப்பட்டார். அரசு விடுதலைப் புலிகள் மீது பழிசுமத்தி அடுத்த நாள் சம்பவ இடத்திற்கு அண்மையில் சயனைட் உண்டு இறந்து காணப்பட்ட தமிழ் இளைஞரே கொலையாளி என்றது. இருப்பினும் அப்போதைய அதிபர் பிரேமதாசா மீதும் சந்தேகம் நிலவிவந்தது.

## மேற்கோள்கள்



பகுப்பு:இலங்கை அரசியல்வாதிகள்
பகுப்பு:இலங்கை பௌத்தர்கள்
பகுப்பு:சிங்கள அரசியல்வாதிகள்
பகுப்பு:1936 பிறப்புகள்
பகுப்பு:1993 இறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:இலங்கையின் துணை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
மெங்கிஸ்து ஹைலி மரியாம்

**மெங்கிஸ்து ஹைலி மரியாம்** (*Mengistu Haile Mariam*, பிறப்பு: 1937) எத்தியோப்பியா வின் தலைவராக 1977 முதல் 1991 வரையில் ஆட்சியில் இருந்தவர். 1977 முதல் 1987 வரையில் அப்போதைய இராணுவ ஆட்சியில் மிகவும் பலம் வாய்ந்த இராணுவத் தலைவராகவும் இருந்தார். 1977-1978 காலப்பகுதியில் நாட்டில் எழுந்த மக்கள் எழுச்சியை இராணுவத்தின் உதவியுடன் முறியடித்தார். பல்லாயிரக்கணக்கானோர் இந்நடவடிக்கையில் கொல்லப்பட்டனர். பனிப்போர் முடிவில் 1991 இல் அரசுக்கெதிராக இடம்பெற்ற கலவரங்களை அடுத்து மெங்கிஸ்து சிம்பாப்வேக்குத் தப்பி ஓடினார். எத்தியோப்பிய நீதிமன்றம் அவரில்லாமலேயே நீதி விசாரணை நடத்தி மெங்கிஸ்துவுக்கு ஆயுள் சிறைத்தண்டனையை விதித்தது.

## மேற்கோள்கள்

## வெளி இணைப்புகள்
* "Mengistu defends Red Terror", பிபிசி, டிசம்பர் 28, 1999.
* "A U.S. Strategy to Foster Human Rights in Ethiopia" , by Michael Johns, Heritage Foundation Backgrounder # 692, பெப்ரவரி 23, 1989.
* "எத்தியோப்பிய சர்வாதிகாரி மெங்கிஸ்து ஹைலி மரியாம்"

பகுப்பு:எத்தியோப்பியர்கள்
பகுப்பு:1937 பிறப்புகள்
பகுப்பு:ஆப்பிரிக்க அரசுத்தலைவர்கள்
பகுப்பு:வாழும் மக்கள்
பகுப்பு:20-ஆம் நூற்றாண்டு குற்றவாளிகள்
பால்ராஜ்

***பிரிகேடியர் பால்ராஜ்*** (*Balraj*; 27 நவம்பர் 1965 – 20 மே 2008 இயற்பெயர்: பாலசேகரம் கந்தையா, கொக்குத்தொடுவாய், முல்லைத்தீவு) தமிழீழ விடுதலைப் புலிகளின் ஒரு முதுநிலை போர் முனைத் தளபதியாக விளங்கியவர். ஈழப் போர்களின் பல போர்க்களங்களை வழிநடத்தியவர். 1983 ஆம் ஆண்டு விடுதலைப் புலிகள் இயக்கத்தில் இணைந்து கொண்டார். 1991 ஆம் ஆண்டு தொடக்கம் 1993 ஆம் ஆண்டு வரையும், பின்னர் 1995 ஆம் ஆண்டு தொடக்கம் 1997 ஆம் ஆண்டு வரையும் விடுதலைப் புலிகளின் முதலாவது மரபுவழிப் படையணியான *சார்லஸ் அன்ரனி சிறப்புப் படையணியின்* முதலாவது கட்டளைத் தளபதியாக அப்படையணியை வழிநடத்தியவர். வரலாற்றுச் சிறப்புமிக்க 2000 ஆம் ஆண்டு ஆனையிறவுச் சமரில் முக்கிய பங்காற்றினார்.

அமைதிப் பேச்சுக்களின் போது 2003 ஆம் ஆண்டு சிங்கப்பூரில் பால்ராஜூக்கு இருதய அறுவைச் சிகிச்சை மேற்கொள்ளப்பட்டது. 2008 ஆண்டின் தொடக்கத்தில் 3 மாதங்கள் இவர் மருத்துவமனையில் அனுமதிக்கப்பட்டிருந்தார். 2008 மே 20 செவ்வாய்க்கிழமை அன்று பிற்பகல் 2:00 மணியளவில் பால்ராஜ் மாரடைப்பால் சாவடைந்தார்.

## மேற்கோள்கள்
 

## வெளி இணைப்புகள்
* 21ம் நூற்றாண்டின் தன்னிகரில்லா போர் வீரன் பால்ராஜ்  - 
* ‘Brigadier’ Balraj: Legendary commander of the LTTE  - 
* Brigadier Balraj passes away – LTTE - 

பகுப்பு:1965 பிறப்புகள் 
பகுப்பு:2008 இறப்புகள்
பகுப்பு:முல்லைத்தீவு மாவட்ட நபர்கள்
பகுப்பு:விடுதலைப் புலிகளின் போராளிகள்
பகுப்பு:விடுதலைப் புலிகளின் தலைவர்கள்
ரியோ கிராண்டே

**ரியோ கிராண்டே** (*Rio Grande*, எசுப்பானிய மொழியில் *பெரிய ஆறு* என்று பொருள்) என்று ஐக்கிய அமெரிக்காவில் அழைக்கப்படும் ஒரு ஆறாகும். இதே ஆறு மெக்சிகோவில் **ரியோ ப்ராவோ டெல் நோர்ட்டே** (எசுப்பானிய மொழி: *வட வலிமையான ஆறு*) என்று அழைக்கப்படும். ஐக்கிய அமெரிக்காவின் டெக்சஸ் மாநிலத்துக்கும் மெக்சிகோவின் சிவாவா, கொவாவீலா, மற்றும் தமாவுலிப்பாஸ் ஆகிய மாநிலங்களுக்கும் எல்லை ஆகும். ஐக்கிய அமெரிக்காவின் மூன்றாம் மிகப்பெரிய ஆற்றுத் தொகுதியும் ஆகும்.

பகுப்பு:மெக்சிக்கோ
பகுப்பு:கொலராடோ மாநில ஆறுகள்
பகுப்பு:டெக்சஸ் மாநில ஆறுகள்
பகுப்பு:நியூ மெக்சிகோ மாநில ஆறுகள்
மகேஷ் யோகி

**மகரிஷி மகேஷ் யோகி** (*Maharishi Mahesh Yogi*, 12 சனவரி 191? - 5 பெப்ரவரி 2008), ஆழ்நிலைத் தியானத்தை இந்தியாவிலும் மேற்கத்திய நாடுகளிலும் புகழ் பெறச் செய்தவர். ஐக்கிய அமெரிக்கா, மெக்சிக்கோ, ஐக்கிய இராச்சியம், சீனா உள்ளிட்ட பல உலக நாடுகளிலும் யோகியின் ஆழ்நிலை தியான மையங்கள், கல்வி நிறுவனங்கள் உள்ளிட்டவை உள்ளன.

மத்திய பிரதேச மாநிலத்தைச் சேர்ந்தவர் மகேஷ் யோகி. 1939 ஆம் ஆண்டளவில் மகேஷ் யோகி பிரமானந்த சரசுவதி சுவாமிகளின் சீடராகி, 1941 முதல் 1953 வரையில் இமயமலைச் சாரலில் ஆச்சிரமம் நடத்தி ஆழ்நிலை தியானத்தைப் போதித்து வந்தார்.

மகேஷ் யோகியின் முதலாவது உலகப் பயணம் 1958 இல் ஆரம்பமானது. ஐக்கிய அமெரிக்காவில் தனது தியான முறையை அறிமுகப்படுத்தினார். 1960-களில் மேற்கத்திய பாடகர்கள் பீட்டில்ஸ் குழுவினருக்குக் குருவாக விளங்கினார். இதைத் தொடர்ந்து மகேஷ் யோகி உலகப் புகழ் பெற்றார்.

1990 இல் இருந்து நெதர்லாந்தில் விளாட்ராப் என்ற இடத்தில் தனது ஆசிரமத்தை அமைத்து அங்கிருந்து சேவையாற்றினார்.

## குறிப்புகள்

## மேற்கோள்கள்

## வெளி இணைப்புகள்

*Transcendental Meditation/Maharishi
*Official List of Lifetime Achievements
*Larry King interview with Maharishi 12 May 2002
*List of books by Maharishi Mahesh Yogi
*

பகுப்பு:2008 இறப்புகள்
பகுப்பு:இந்து சமயத் தலைவர்கள்
பகுப்பு:ஜபல்பூர் மாவட்டம்
பகுப்பு:21 ஆம் நூற்றாண்டின் இந்து சமயத் தலைவர்கள்
பகுப்பு:இந்திய யோகிகள்